શિસ્તબદ્ધ પાર્ટીમાં ‘શિસ્ત’ના લીરા ઉડાડીને સર્જાયેલા ‘વ્યાજના વિષચક્ર’ના ઘટનાક્રમથી યુવા BJPમાં હડકંપ મચી ગયો છે. કાર્યકરોમાં એવી ચર્ચા છે કે, વ્યાજના ખેલમાં રાહુલ સોની તો પ્યાદું છે. ‘બ્લેકી’ તરીકે ઓળખાતાં દર્શક ઠાકરને બચાવવા માટે યુવા ભાજપ પ્રમુખ ડો. ઋત્વિજ પટેલ મેદાને પડ્યા છે. ગાંધીનગરમાં SP અને IGP કક્ષાના અધિકારીઓને મળ્યાં પછી દર્શક ઠાકર ઉર્ફે બ્લેકી આ કેસમાં ઢસડાય નહીં તે માટે ‘ડોક્ટરે’ જીતુ વાઘાણીની પણ મુલાકાત કર્યાની ચર્ચા છે. વ્યાજખોરીથી પિડિત મનાતા વિવેક શાહની નિશાંત સોસાયટીમાં જ ‘બ્લેકી’ રહેતો હોવાથી તેની ભૂમિકા મહત્વની હોવાની કાર્યકરો ચર્ચે છે.